Abelkonkurransen

Abelkonkurransen eller Niels Henrik Abels matematikkonkurranse er en konkurranse i matematisk problemløsning for elever i videregående skole i Norge.

Konkurransen har sin opprinnelse i matematikkonkurransen «Kronprinsens premie» for norske gymnaselever, som startet i 1921 og pågikk til inn i 1970-årene. I anledning 150-årsminnet for Niels Henrik Abels død ble det arrangert en minnekonkurranse for nordiske gymnasiaster, og i 1981 startet Abelkonkurransen. Konkurransen hadde svært få deltagere, men deltagertallet steg etter at konkurransen i 1985 fikk form av en massekonkurranse, med én innledende runde og finale. Konkurransen har hatt rundt  deltagere i den innledende runden, og om lag 20–25 deltagere i finalen i 2000-årene. I 2018 var det  deltagere og 25 finalister.

Fra 1995 har konkurransen hatt to innledende runder før en avgjørende finale. Konkurransen arrangeres av Norsk matematisk forening i samarbeid med Abelprisen (tidligere samarbeidspartnere er Aftenposten og Telenor). Det praktiske arbeidet med konkurransen gjennomføres for tiden av Institutt for matematiske fag ved Norges teknisk-naturvitenskapelige universitet (NTNU); konkurransen ble tidligere gjennomført av Matematisk institutt ved Universitetet i Oslo. På grunnlag av resultatene i Abelkonkurransens finale og Den nordiske matematikkonkurransen, blir seks deltakere tatt ut til Norges lag i Den internasjonale matematikkolympiaden (IMO).

Det er gitt ut to oppgavesamlinger med oppgaver fra Abelkonkurransen, én for 1980–1988 og én for 1989–1997. Mange av oppgavene er også tilgjengelige på nettsidene til Abelkonkurransen.

Vinnere
2023: James Jia, Blindern videregående skole
2022: Andreas Notøy, Sandefjord videregående skole
2021: Andreas Alberg, Oslo katedralskole
2020: Andreas Alberg, Oslo katedralskole
2019: Andreas Alberg, Oslo katedralskole
2018: Andreas Alberg, Fagerborg skole
2017: Marius Stensrud, Ski videregående skole
2016: Weronika Wrzos-Kaminska, Nadderud videregående skole
2015: Johan Sokrates Wind, Kongsbakken videregående skole; og Muxuan Yan, Red Cross Nordic United World College (Flekke, Fjaler)
2014: Johan Sokrates Wind, Kongsbakken videregående skole
2013: Einar Bogsnes Hegge, Kvinnherad vidaregåande skule
2012: Sofia M. Lindqvist, Trondheim katedralskole
2011: Karl Erik Holter, Stabekk videregående skole
2010: Tony Valle, Hammerfest videregående skole
2009: Andrés Gómez Emilsson, Red Cross Nordic United World College (Flekke, Fjaler)
2008: Jørgen Vold Rennemo, Lillehammer videregående skole
2007: Jørgen Vold Rennemo, Lillehammer videregående skole
2006: Jørgen Vold Rennemo, Lillehammer videregående skole
2005: Jørgen Vold Rennemo, Hammartun ungdomsskole og Nina Holden, Berg videregående skole
2004: Paul Kjetel Soldal Lillemoen, Øystese gymnas
2003: Dávid Kunszenti-Kovács, Lycée français René Cassin d'Oslo
2002: Dávid Kunszenti-Kovács, Lycée français René Cassin d'Oslo
2001: Dávid Kunszenti-Kovács, Lycée français René Cassin d'Oslo
2000: Dávid Kunszenti-Kovács, Lycée français René Cassin d'Oslo
1999: Øyvind Grotmol, Berg videregående skole
1998: Dávid Kunszenti-Kovács, Lycée français René Cassin d'Oslo
1997: Magnus Dehli Vigeland, Berg videregående skole
1996: Vigleik Angeltveit, Porsgrunn videregående skole
1995: Håvard Larsen, Firda videregående skole
1994: Håvard Larsen, Firda videregående skole
1993: Ron Dror, Frydenberg videregående skole
1992: Jan Kristian Haugland, Vennesla videregående skole
1991: Morten Kloster, Fana gymnas
1990: Oddvar Kloster, Fana gymnas
1989: Arne Aas, Trondheim katedralskole
1988: Arne H. Juul, Tranberg videregående skole
1987: Anders Høyer Berg, Nadderud videregående skole
1986: Stig Hemmer, Strinda videregående skole
1985: Hallvard Furuseth, Valler videregående skole
1984: John Rognes, Berg videregående skole
1983: John Rognes, Berg videregående skole
1982: Øystein Setekleiv, Christian August videregående skole
1981: John Rognes, Tåsen skole
1980: Kaare Danielsen, Holte Gymnasium, Danmark og Gunnar Fløystad, Åsane Gymnas, Norge

Se også
 Den internasjonale matematikkolympiaden
Den nordiske matematikkonkurransen
Niels Henrik Abel
Abelprisen
 KappAbel

Referanser

Eksterne lenker
 abelkonkurransen.no – Offisielt nettsted

Matematikkonkurranser